**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

**Nr.** **70.655/01.11.2023**

**REFERAT DE APROBARE**

pentru aprobarea modificării Art.3 al HCL 227/29.06.2023 privind aprobarea cererii de finanțare și a cheltuielilor aferente proiectului

„Extindere și modernizare clădire pentru amenajare creșă str. Apaductului nr. 54-56”

Prin Programul Operațional Regional (POR) 2014-2020 s-a lansat cererea de proiecte pe Axa 4 - Sprijinirea dezvoltării urbane durabile, cu scopul atragerii fondurilor nerambursabile alocate. Una dintre prioritățile de investiții pe axa prioritară 4 este si 4.5 - Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare.

Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul: **„Extindere și modernizare clădire pentru amenajare creșă str. Apaductului nr. 54-56”**

Proiectul are ca scop îmbunătățirea calității infrastructurii de educație, pentru asigurarea unui proces educațional la standarde europene și a creșterii participării populației școlare la procesul educațional, totodată participând la atingerea obiectivelor orizontale în domeniul egalității de șanse, protejarea mediului și dezvoltare durabilă.

În cursul implementării proiectului s-a elaborat Proiectul tehnic avizat de către finanțator în urma căreia s-a aprobat:

- HCL 65/23.03.2023 privind actualizarea indicatorilor tehnico-economici, pentru obiectivul de investiții : “Extindere și modernizare clădire pentru amenajare creșă, str. Apaductului nr.54-56”,

Urmare a aprobării HCL 65/2023 s-a recurs la  *rectificarea bugetului local în sensul acoperirii cheltuielilor conform* Devizului general al proiectului din care rezultă o creștere bugetară de 122.856,62 lei față de bugetul aprobat.

Actualizarea bugetului proiectului şi/sau a celorlalte documente relevante se va face în baza prevederilor art. 9 din Contractul de finanțare nr.4956/09.12.2019 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru pentru proiectul cu titlul Extindere și modernizare clădire pentru amenajare creșă str. Apaductului nr. 54-56”. Actualizarea se realizează în limitele criteriilor de eligibilitate existente, cheltuielile în cauză putându-se încadra la secțiunea de cheltuieli eligibile în limita criteriilor din ghidul specific aplicabil. Organismul Intermediar al Agenției pentru Dezvoltare Regională Centru **solicită completarea Art. 3 . al HCL 227/29.06.2023 privind aprobarea a cererii de finanțare și a cheltuielilor aferente proiectului „Extindere și modernizare clădire pentru amenajare creșă str. Apaductului nr. 54-56” cu suma aferentă contribuției proprii la cheltuielile eligibile, respectiv 56.965,22 lei, reprezentând contribuția de 2% din valoarea eligibilă a proiectului.**

Detalierea surselor de finanțare pentru proiect, sunt conform tabelului:

|  |  |  |
| --- | --- | --- |
| **NR. CRT.** | **SURSE DE FINANŢARE** |  |
| **I** | **Valoarea totală a cererii de finanţare, din care:** | **12.277.968,10** |
| a. | Valoarea totala neeligibilă, inclusiv TVA aferent | 9.429.707,30 |
| b. | Valoarea totala eligibilă | **2,848,260.80** |
| **II** | **Contribuția proprie, din care:** | **9.484.672,52** |
| a. | Contribuția solicitantului la cheltuieli eligibile | **56,965.22** |
| b. | Contribuția solicitantului la cheltuieli neeligibile, inclusiv TVA aferent | **9,429.707,30** |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre aprobarea modificării Art.3 al HCL 227/29.06.2023 pentru aprobarea modificării Art. 2 și Art.3 al HCL 262/17.10.2019 privind aprobarea cererii de finanțare și a cheltuielilor aferente proiectului „Extindere și modernizare clădire pentru amenajare creșă str. Apaductului nr. 54-56”

**DPFIRURPL SPFI**

**Director Șef Serviciu**

**Costașuc Irma Ijac Dana**

**Direcția Școli**

**Director executiv adj.**

**Lobonț Horațiu**

Întocmit. Sztancs Erzsebet

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

pentru aprobarea modificării Art.3 al HCL 227/29.06.2023 privind aprobarea cererii de finanțare și a cheltuielilor aferente proiectului

„Extindere și modernizare clădire pentru amenajare creșă str. Apaductului nr. 54-56”

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr**.** 70.655 din data de 01.11.2023 inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, pentru aprobarea modificării Art.3 al HCL 227/29.06.2013 privind aprobarea cererii de finanțare și a cheltuielilor aferente proiectului „Extindere și modernizare clădire pentru amenajare creșă str. Apaductului nr. 54-56”
* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractul de finanțare nr.4956/09.12.2019 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

Ghidului solicitantului pentru POR 2014-2020, Axa prioritară 4, Prioritate de investiții 4.4, Obiectiv Specific 4.5 Creșterea calității infrastructurii educaționale relevante pentru piața forței de muncă

HCL 65/23.03.2023 privind actualizarea indicatorilor tehnico-economici, pentru obiectivul de investiții : “Extindere și modernizare clădire pentru amenajare creșă, str. Apaductului nr.54-56”

* HCL 227/29.06.2023 pentru aprobarea modificării Art. 2 și Art.3 al HCL 262/17.10.2019 privind aprobarea cererii de finanțare și a cheltuielilor aferente proiectului „Extindere și modernizare clădire pentru amenajare creșă str. Apaductului nr. 54-56”
* Art.59 - 62 din Legea nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.I.**Se aprobă modificarea Art.3 din Hotărârea Consiliului Local al Municipiului Târgu Mureș nr. HCL 227/29.06.2023 privind aprobarea cererii de finanțare și a cheltuielilor aferente proiectului „Extindere și modernizare clădire pentru amenajare creșă str. Apaductului nr. 54-56”

Art.3 se modifică şi va avea următorul cuprins :

**”Art. 3.** Se aprobă contribuția proprie în proiect a 9.484.672,52lei, reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 56..965,22, reprezentând cofinanțarea proiectului „Extindere și modernizare clădire pentru amenajare creșă str. Apaductului nr. 54-56”

**Art.II.** Celelalte prevederi ale Hotărârii Consiliului Local nr. HCL 227/29.06.2023 rămân neschimbate

**Art.III.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Direcția Scoli prin Serviciul Investiții, Reparații, Școli, Biserici și Spitale.

**Art. IV.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.V.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Direcției Școli

**Viză de legalitate,**

**Secretarul general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**